Križovatka ciest (v obci) rozlíšených dopravnými značkami. Na tvar križovatky a prednosť v jazde upozorňujú dodatkové tabuľky (hlavná cesta tu mení smer v pravom uhle). Vodič, ktorý prichádza do križovatky po vedľajšej ceste označenej dopravnou značkou Daj prednosť v jazde! alebo Stoj, daj prednosť v jazde!, je povinný dať prednosť v jazde vozidlám a ostatným účastníkom cestnej premávky prichádzajúcim po hlavnej ceste okrem chodcov, ktorí neprechádzajú cez križovatku v organizovanom útvare. Platí tu i pravidlo o prednosti vozidiel prichádzajúcich sprava. To znamená, že vodič je povinný dať prednosť v jazde vozidlu prichádzajúcemu sprava.